
LĪGUMS (projekts)
par tiesībām veikt transportlīdzekļu tehniskās apkopes un remontdarbu pakalpojumus
__.daļa “____”

	Rīgā
	Dokumenta datums ir pēdējā pievienotā droša 
elektroniskā paraksta un tā laika zīmoga datums



            Neatliekamās medicīniskās palīdzības dienests, turpmāk – Nomnieks, tā direktores Lienes Cipules personā, kura rīkojas saskaņā ar Ministru kabineta 2009.gada 15.decembra noteikumiem Nr.1480 “Neatliekamās medicīniskās palīdzības dienesta nolikums” un pamatojoties uz Veselības ministrijas 2022.gada 08.novembra rīkojumu Nr.13-04/613 “Par amata pilnvaru termiņa pagarināšanu Lienei Cipulei”, no vienas puses, un
_______, turpmāk – Izpildītājs, tās [amats Vārds Uzvārds] personā, kurš/a rīkojas uz _____ pamata, no otras puses, turpmāk tekstā abi kopā - Puses, saskaņā ar atklātā konkursa “Par tiesībām veikt transportlīdzekļu tehniskās apkopes un remontdarbu pakalpojumus” (identifikācijas Nr. NMPD 2024/19) rezultātiem, turpmāk – Konkurss, un pamatojoties uz 2024.gada ___._______ Vispārīgās vienošanās “Par tiesībām veikt transportlīdzekļu tehniskās apkopes un remontdarbu pakalpojumus”, turpmāk -Vispārīgā vienošanās, noteikumiem noslēdz šādu līgumu, turpmāk – Līgums:

1. Līguma priekšmets
	Pasūtītājs pasūta un Izpildītājs ar savām iekārtām, aprīkojumu un darbaspēku sniedz Pasūtītāja transportlīdzekļiem remontdarbu un tehniskās apkopes pakalpojumu, turpmāk – Pakalpojums, atbilstoši Pasūtītāja Tehniskajam piedāvājumam, turpmāk – Līguma 1.pielikums, Finanšu piedāvājumam, turpmāk – Līguma 2.pielikums, un Pasūtītāja pasūtījumam.

2. Kopējā līgumcena un norēķinu kārtība
2.1. Kopējā līgumcena bez pievienotās vērtības nodokļa, turpmāk – PVN, ir norādīta Vispārīgās vienošanās 2.1.punktā.
2.2. Detalizētas Pakalpojuma cenas ir norādītas Līguma 2.pielikumā.
2.3. Līguma 2.pielikumā norādītās cenas ir saistošas visā Līguma darbības laikā.
2.4. PVN aprēķina atbilstoši spēkā esošajai nodokļa likmei. Nodokļu jomu regulējošo normatīvo aktu izmaiņu gadījumā, PVN likme tiek piemērota saskaņā ar Pakalpojuma sniegšanas brīdī spēkā esošajiem normatīvajiem aktiem, neveicot atsevišķus grozījumus Līgumā.
2.5. Pakalpojuma cenā ietilpst visi maksājumi, nodevas un citi izdevumi, kuri maksājami sakarā ar Līguma saistību izpildi.
2.6. Līguma 2.pielikumā norādītās cenas nevar tikt palielinātas visā Līguma darbības laikā (izņemot Vispārīgās vienošanās 2.4.punktā minētajos gadījumos). Izpildītājs var piemērot atlaides.
2.7. Pasūtītājs samaksu par Pakalpojumu veic ar pārskaitījumu uz Izpildītāja norādīto bankas kontu (Līguma 10.punkts) 30 (trīsdesmit) kalendāro dienu laikā no Pakalpojuma pavadzīmes – rēķina, turpmāk – Rēķins, saņemšanas dienas.
2.8. Par apmaksas dienu tiek uzskatīta diena, kurā nauda ir iemaksāta Izpildītāja norādītajā bankas kontā.
2.9. Izrakstot Rēķinu, Izpildītājs tajā norāda Pasūtītāja Līguma reģistrācijas numuru un apmaksas termiņu atbilstoši Līguma 2.7.punktam. Rēķina elektronisko kopiju Pakalpojuma sniedzējs nosūta uz e-pastu: rekini@nmpd.gov.lv. Puses piekrīt elektroniski sagatavotam rēķinam bez paraksta un akceptē šādi nosūtītu rēķinu par attaisnojamu. 
2.10. Izpildītājs Pasūtītājam par visu vienā reizē sniegto Pakalpojumu izsniedz 1 (vienu) kopēju Rēķinu, saskaņā ar Līguma 1.pielikumā noteiktajām prasībām un Līguma 2.pielikumā norādītajām cenām.
2.11. Rēķinā norādītā cena nedrīkst pārsniegt Līguma 2.pielikumā norādīto cenu,  izņemot Līguma 2.6.punktā minētajā gadījumā, ja tiek piešķirta atlaide un Vispārīgās vienošanās 2.4.punktā minēto cenu izmaiņu gadījumos. 

3. Pakalpojumu sniegšanas kārtība
3.1. Pasūtītājs Pakalpojumu piesaka atbilstoši nepieciešamībai un saskaņā ar Vispārīgās vienošanās 1.3. un 1.4.punktu un Līguma 3.nodaļā noteikto kārtību.
3.2. Pasūtītāja uzdevumā transportlīdzekļus Izpildītājam Pakalpojuma sniegšanai nogādā un nodod Pasūtītāja darbinieks. Ja transportlīdzekli Pakalpojuma sniegšanai nogādā bez iepriekšēja saskaņojuma, Izpildītājs nekavējoties par to informē Līguma 9.4.1.2. apakšpunktā norādīto Pasūtītāja pilnvaroto kontaktpersonu.
3.3. Pasūtītājs pilnvaro Līguma 9.4.1.apakšpunktā norādītās personas Pasūtītāja vārdā saskaņot transportlīdzeklim veicamo Pakalpojuma apmēru un citus ar konkrētā Pakalpojuma sniegšanu saistītus jautājumus. 
3.4. Izpildītājam ir tiesības prasīt, lai Pasūtītāja pilnvarotā persona vai Pasūtītāja darbinieks uzrāda personas identitāti apliecinošu dokumentu vai derīgu Pasūtītāja darbinieka apliecību. Atteikuma gadījumā Izpildītājs ir tiesīgs atteikt Pakalpojumu sniegšanu vai transportlīdzekļa saņemšanu pēc Pakalpojuma sniegšanas.
3.5. Pasūtītājs apņemas nekavējoties e-pastā informēt Izpildītāju par Pasūtītāja pilnvarotās (pilnvaroto) personas (personu) maiņu. 
3.6. Izpildītājs sniedz Pasūtītājam Pakalpojumu iepriekš saskaņotā apjomā un Līgumā noteiktajā kārtībā.
3.7. Ja Pakalpojuma sniegšanas laikā Izpildītājs transportlīdzeklim konstatē papildus defektus, tie tiek novērsti tikai pēc saskaņošanas ar Pasūtītāju.
3.8. Pakalpojums tiek sniegts, izmantojot kvalitatīvas rezerves daļas, materiālus un kvalificētu darbaspēku.
3.9. Pēc pakalpojuma nodrošināšanas, saņemot transportlīdzekli, Pasūtītājam ir tiesības pieprasīt, un Izpildītājam ir pienākums nodot Pasūtītājam visas rezerves daļas, kas remontdarbu laikā nomainītas pret jaunām. 
3.10. Pretenzijas par Izpildītāja sniegto Pakalpojumu Pasūtītājs ir tiesīgs pieteikt, iesniedzot Izpildītājam rakstveida paziņojumu 5 (piecu) darba dienu laikā no brīža, kad tiek konstatēta neatbilstība. Līguma darbības laikā, ņemot vērā saimnieciskās vajadzības, Pasūtītājs no Izpildītāja var iegādāties transportlīdzekļu rezerves daļas, norādot Izpildītājam nepieciešamo rezerves daļu veidu (nosaukumu, modeli vai tml.) un to daudzumu.  
3.11. Līguma darbības laikā Pasūtītājs var pieprasīt Izpildītājam sniegt Pakalpojumu, izmantojot Pasūtītāja sagādātās rezerves daļas un ekspluatācijas materiālus. Šādā gadījumā Izpildītājs nodrošina, ka attiecīgajam transportlīdzeklim uzstāda tieši Pasūtītāja dotās rezerves daļas un ekspluatācijas materiālus, savukārt garantijas sniedz tikai par veiktajiem darbiem.
3.12. Līguma darbības laikā, ņemot vērā saimnieciskās vajadzības, Pasūtītājs var pasūtīt Pakalpojumus, kuri nav norādīti Līguma 1.pielikumā, atbilstoši Vispārīgās vienošanās 3.6.punktā noteiktai kārtībai.
3.13. Pakalpojuma sniegšanas vietas adrese ir: _________________

4. Pušu saistības un atbildība
4.1. Pasūtītāja saistības un atbildība:
4.1.1. Pasūtītājs ir atbildīgs par savu saistību pienācīgu izpildi;
4.1.2. Pasūtītājs apņemas veikt samaksu par Pakalpojumu šajā Līgumā noteiktajā termiņā un kārtībā;
4.1.3. Pasūtītājam ir tiesības Izpildītājam pieprasīt informāciju par Pakalpojuma izpildi, kā arī par Līguma izpildes gaitu un to kavējošiem faktoriem;
4.1.4. Pasūtītājam ir tiesības nepieņemt Pakalpojumu, ja ir konstatēti trūkumi, vai Rēķins neatbilst Līguma 2.9.punktā noteiktajām prasībām;
4.1.5. Pasūtītājam ir tiesības Izpildītājam iesniegt pamatotu pretenziju par Pakalpojuma trūkumiem;
4.1.6. Pasūtītājam ir tiesības nepasūtīt Pakalpojumu, ja zūd nepieciešamība pēc tā;
4.1.7. Ja Pasūtītājs neveic samaksu par Pakalpojumu Līguma 2.7.punktā norādītajā termiņā, tad Izpildītājam ir tiesības prasīt un Pasūtītājam ir pienākums 30 (trīsdesmit) kalendāro dienu laikā pēc pieprasījuma saņemšanas samaksāt Izpildītājam līgumsodu 0,1% (viena desmitā daļa procenta) apmērā no termiņā nesamaksātās summas par katru nokavēto maksājuma dienu.
4.2. Izpildītāja saistības un atbildība:
4.2.1. Izpildītājs ir atbildīgs par savu saistību pienācīgu izpildi;
4.2.2. Izpildītājs apņemas sniegt Pakalpojumu Līgumā noteiktajā kārtībā un ievērojot Līguma 1.pielikumā noteiktās prasības veikto darbu un uzstādīto detaļu garantijām;
4.2.3. Izpildītājs uzņemas atbildību par zaudējumiem, kuri nodarīti Pasūtītājam sakarā ar Līguma noteikumu pārkāpumu, ja Izpildītājs tajos vainojams;
4.2.4. Pamatojoties uz pretenzijā norādīto, veikt Pakalpojuma sniegšanu atbilstoši Līguma noteikumiem;
4.2.5. Nekavējoties, bet ne vēlāk kā 24 (divdesmit četru) stundu laikā, informēt Pasūtītāju par visiem Līguma izpildes laikā esošajiem vai iespējamiem sarežģījumiem, kas varētu aizkavēt ar šo Līgumu uzņemto saistību izpildi;
4.2.6. Ja Izpildītājs nesniedz Pakalpojumu Līgumā noteiktajā kārtībā vai ar Pasūtītāju saskaņotajā termiņā, Pasūtītājam ir tiesības prasīt un Izpildītājam ir pienākums 30 (trīsdesmit) kalendāro dienu laikā pēc rēķina saņemšanas samaksāt Pasūtītājam līgumsodu 50,00 EUR (piecdesmit euro, 00 centi) apmērā par katru kavēto Pakalpojuma sniegšanas dienu.
4.3. Ja nokavēts kāds no Līgumā noteiktajiem termiņiem vai savstarpēji saskaņotiem Pakalpojuma sniegšanas termiņiem, līgumsods tiek aprēķināts par periodu, kas sākas nākamajā dienā pēc Līgumā noteiktā vai Pakalpojuma pieteikšanas brīdī saskaņotā saistību izpildes termiņa un ietver dienu, kurā saistības ir izpildītas.
4.4. Puses par Līgumā noteikto savu saistību nepildīšanu vai nepienācīgu izpildi atbild saskaņā ar Latvijas Republikas normatīvajiem aktiem un Līguma noteikumiem, zaudējumu nodarīšanas gadījumā atlīdzinot otrai Pusei nodarītos zaudējumus.

5. Nepārvarama vara
5.1. [bookmark: _Hlk162356007]Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēju apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas, kara darbība, streiki, iekšējie nemieri, blokādes, varas un pārvaldes institūciju rīcība, normatīvu aktu, kas būtiski ierobežo un aizskar Pušu tiesības un ietekmē uzņemtās saistības, pieņemšana un stāšanās spēkā.
5.2. Pusei, kas atsaucas uz nepārvaramas varas vai ārkārtēja rakstura apstākļu darbību, nekavējoties par šādiem apstākļiem rakstveidā jāziņo otrai Pusei. Ziņojumā jānorāda, kādā termiņā, pēc viņas uzskata, ir iespējama un paredzama viņas Līgumā paredzēto Līguma saistību izpilde, un, pēc otras Puses pieprasījuma šādam ziņojumam ir jāpievieno izziņa, kuru izsniegusi kompetenta institūcija un kura satur minēto ārkārtējo apstākļu darbības apstiprinājumu un to raksturojumu.
5.3. Pēc nepārvaramas varas apstākļu izbeigšanās šīs Līguma saistības tiek turpinātas, šo apstākļu pastāvēšanas termiņu neieskaitot Līguma darbības termiņā, un attiecīgi pagarinot šīs Līguma termiņu par laika periodu, kurā pastāvēja nepārvaramas varas apstākļi.

6. Strīdu izskatīšanas kārtība
6.1. [bookmark: _Hlk162356065]Visus strīdus un domstarpības, kas rodas Līguma izpildes laikā, Puses cenšas atrisināt savstarpēji vienojoties, bet ja vienošanās nav panākta, Latvijas Republikā spēkā esošajos normatīvajos aktos noteiktajā kārtībā – tiesā.
6.2. Par Līguma saistību neizpildi Puses ir atbildīgas atbilstoši Latvijas Republikā spēkā esošajiem normatīvajiem aktiem.
6.3. Pirms vēršanās vispārējās jurisdikcijas tiesā ārpustiesas strīda risināšanai, izvērtēšanai un viedokļa sniegšanai Puses var piesaistīt attiecīgās jomas neatkarīgus ekspertus. Eksperta pakalpojumus apmaksā Puse, kura pieaicina ekspertus, savukārt pēc strīda izšķiršanas izdevumus par eksperta pakalpojumiem apmaksā vainīgā Puse.

7. Līguma termiņš, tā grozīšana un izbeigšanas kārtība
7.1. Līgums stājas spēkā no parakstīšanas brīža un ir spēkā līdz Vispārīgās vienošanās noteiktajam termiņam (Vispārīgā vienošanās stājas spēkā ___.______ un ir spēkā 36 (trīsdesmit sešus) mēnešus vai līdz brīdim, kad Pasūtītāja maksājumi par visu noslēgto Līgumu ietvaros sniegtajiem Pakalpojumiem sasniegs Vispārīgās vienošanās 2.1.punktā noteikto kopējo summu, atkarībā, kurš no šiem nosacījumiem iestājas pirmais).
7.2. Šo Līgumu var grozīt vai papildināt Pusēm rakstveidā vienojoties, pamatojoties uz Latvijas Republikas normatīvajiem aktiem un ievērojot Publisko iepirkumu likuma, turpmāk tekstā – PIL, 61.pantā noteikto.
7.3. [bookmark: _Ref480883732]Līgums var tikt izbeigts pirms termiņa Līgumā un normatīvajos aktos noteiktajos gadījumos, kā arī Pusēm savstarpēji par to vienojoties. Vienošanās noformējama rakstveidā, ar abu Pušu pilnvaroto pārstāvju parakstiem.
7.4. Puses ir tiesīgas Līgumu vienpusējā kārtībā izbeigt, saskaņā ar šī Līguma nosacījumiem, ar rakstveida paziņojumu (brīdinājumu), kuru nosūta otrai Pusei ierakstītā pasta sūtījumā vai nosūta elektroniska dokumenta veidā uz Puses oficiālo e-pasta adresi, kas parakstīts ar drošu elektronisko parakstu, kas satur laika zīmogu. Paziņojumā norāda Līguma izbeigšanas iemeslu un laiku.
7.5. Izpildītājam ir tiesības vienpusēji izbeigt Līgumu pirms Līguma termiņa beigām, 30 (trīsdesmit) kalendārās dienas iepriekš par to rakstiski paziņojot Pasūtītājam, ja Pasūtītājs neapmaksā rēķinu Līgumā noteiktajā termiņā, t.i. kavē Līguma 2.7.punktā noteikto maksājumu termiņu un nokavējums pārsniedz vairāk kā 30 (trīsdesmit) kalendārās dienas un termiņa kavējums nav novērsts 10 (desmit) darba dienu laikā pēc Izpildītāja brīdinājuma nosūtīšanas.
7.6. Pasūtītājam ir tiesības vienpusēji izbeigt Līgumu pirms Līguma termiņa beigām, 5 (piecas) darba dienas iepriekš par to rakstiski brīdinot Izpildītāju:
7.6.1. ja Pasūtītājam ir objektīvs iemesls vai Izpildītājs nepilda Līgumā noteiktās saistības, kā arī to nav novērsis 5 (piecu) darba dienu laikā pēc attiecīgā Pasūtītāja paziņojuma nosūtīšanas dienas;
7.6.2. ja Izpildītājam piemērotā līgumsoda apmērs sasniedz 10% (desmit procentus) no Vispārīgās vienošanās 2.1.punktā noteiktās kopējās summas bez PVN;
7.6.3. ja iestājies kāds no PIL 64.panta pirmajā daļā minētajiem gadījumiem.
7.7. Pasūtītājam ir tiesības vienpusēji izbeigt Līgumu, 10 (desmit) darba dienas iepriekš par to rakstiski brīdinot Izpildītāju, ja:
7.7.1. ir notikusi Izpildītāja labprātīga vai piespiedu likvidācija;
7.7.2. pret Izpildītāju ir uzsākta maksātnespējas vai bankrota procedūra, vai tā darbība ir apturēta;
7.7.3. Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
7.8. Līguma 7.6. un 7.7.punktos noteiktajos gadījumos, Pasūtītājam nav jāatlīdzina Izpildītājam zaudējumi, kas radušies saistībā ar Līguma izbeigšanu pirms termiņa.

8. [bookmark: _Hlk162356192]Datu aizsardzība un konfidencialitāte
8.1. [bookmark: _Hlk165386980]Izpildot Līgumu un savstarpēji apmainoties ar Pušu pārstāvju un paraksttiesīgo personu identificējošo informāciju un kontaktinformāciju – attiecīgo personu personas datiem, Puses ir patstāvīgi pārziņi.
8.2. [bookmark: _Hlk165387058]Puses veic visus nepieciešamos tehniskos un organizatoriskos drošības pasākumus, tostarp jebkurus papildu pasākumus, kas nepieciešami, lai nodrošinātu, ka otras Puses Līguma izpildes ietvaros nodotie personas dati netiek nejauši vai nelikumīgi iznīcināti, nozaudēti vai sabojāti, vai prettiesiski darīti zināmi trešajām personām, netiek ļaunprātīgi izmantoti vai kā citādi apstrādāti tādā veidā, kas ir pretējs Līguma darbības laikā spēkā esošajiem normatīvajiem aktiem personas datu aizsardzības jomā. 
8.3. [bookmark: _Hlk165387174]Pusēm ir pienākums ievērot normatīvo aktu prasības personas datu aizsardzības jomā, par pārkāpumiem un to sekām atbildot patstāvīgi.
8.4. [bookmark: _Hlk165387181]Konstatējot datu pārkāpumu (incidentu) tad, ja tā sekas var ietekmēt arī otru Pusi, incidentu konstatējusī Puse var informēt otru Pusi. Puses var palīdzēt viena otrai, ciktāl tas ir nepieciešams, konkrētā datu pārkāpuma (incidenta) risināšanā un uzraudzības iestādes, kā arī datu subjektu informēšanā.
8.5. [bookmark: _Hlk165387198]Saņemot iestāžu, uzraudzības iestādes vai datu subjektu pieprasījumus, kuru izpildes rezultātā var tikt nodoti no otras Puses saņemtie personas dati, attiecīgā Puse var informēt otru Pusi tad, ja tādu informēšana nav normatīvajos aktos aizliegta.
8.6. [bookmark: _Hlk165387221]Puses apņemas informēt savus darbiniekus, kuru personas dati (piemēram, kuras norādītas kā Pušu kontaktpersonas), tiek nodoti otrai Pusei, par to, ka tās personas dati tiek apstrādāti šādam nolūkam, kā arī informē par otras Puses nosaukumu, kontaktinformāciju un mērķi, kādiem nodotie personas dati varētu tikt izmantoti, t.i., Līguma saistību izpildei; papildus informāciju par Nomnieka personas datu apstrādi var iegūt tīmekļa vietnē www.nmpd.gov.lv.
8.7. [bookmark: _Hlk165387228]Puses apņemas Līguma darbības laikā, kā arī pēc tās izpildes, bez otras Puses iepriekšējas rakstiskas atļaujas neizpaust, neizplatīt un jebkādā citādā veidā nenodot trešajām personām attiecīgās Puses rīcībā nonākušo ierobežotas pieejamības informāciju, neizmantot to savās personīgajās interesēs, kā arī rūpēties, lai tā nebūtu tieši vai netieši pieejama trešajām personām, ciktāl normatīvajos aktos nav noteikts citādi.
8.8. Par ierobežotas pieejamības informāciju uzskatāma un pie neizpaužamām ziņām pieskaitāma jebkāda esoša vai Līguma izpildes gaitā iegūta vārdiska vai rakstiska, tekstuāla vai vizuāla finansiāla, ekonomiska, juridiska vai cita satura informācija, kas Pusēm nodota vai kļuvusi zināma, pildot Līgumu un kuras klasifikācijas pakāpe nav vispārpieejama informācija. Šeit minētajai saistībai ir beztermiņa raksturs.
8.9. Puse nodrošina ierobežotas pieejamības informācijas aizsardzības noteikumu izpildi arī tad, ja Līguma izpildei attiecīgā Puse ir piesaistījusi ārpakalpojuma sniedzēju, kas piekļūst ar Līguma izpildi saistītajiem personas datiem vai citai ierobežotas pieejamības informācijai.

9. Citi noteikumi
9.1. [bookmark: _Hlk162356228]Visi šī Līguma grozījumi un papildinājumi ir spēkā tikai tādā gadījumā, ja tie ir noformēti rakstveidā un tos ir parakstījušas abu Pušu paraksttiesīgās personas.
9.2. [bookmark: _Hlk162356246]Neviena no pusēm nedrīkst nodot savas tiesības, kas saistītas ar Līgumu, trešajai personai, bez rakstiskas saskaņošanas ar otru Pusi.
9.3. [bookmark: _Hlk162356268]Ja kāds no šī Līguma nosacījumiem zaudē savu juridisko spēku, tas neietekmē pārējo Līguma nosacījumu spēkā esamību.
9.4. Pušu pārstāvji Līguma darbības laikā:
9.4.1. [bookmark: _Hlk162356303]Pasūtītāja par Līguma izpildi atbildīgās personas:
9.4.1.1. par Līguma izpildi kopumā:
Amats Vārds, uzvārds: 
              Tālrunis: 
              E-pasts: 
9.4.1.2. organizatoriskos, sadarbības jautājumos un par Pakalpojuma pieteikšanu pilnvarotās personas:
Amats Vārds, uzvārds: 
	  Tālrunis: 
	  E-pasts:
9.4.2. Izpildītāja par Līguma izpildi atbildīgā persona:
           Vārds, uzvārds: 
           Tālrunis: 
           E-pasts:
9.5. Puses apņemas neizpaust trešajām personām Konfidenciāla rakstura informāciju, kas, izpildot šī Līguma noteikumus, ir nonākusi viņu rīcībā. Šis noteikums neattiecas uz vispārpieejamas informācijas izpaušanu un gadījumiem, kad Pusei normatīvajos aktos uzlikts pienākums sniegt pieprasīto informāciju. Noteikums ir saistošs Pusēm arī pēc saistību pilnīgas izpildes.
9.6. Puses ar saviem parakstiem šajā Līgumā apliecina, ka tās rīkojas Līgumā norādīto juridisko personu vārdā un uzdevumā, un tām ir šādām darbībām attiecīgs pilnvarojums. Ja izrādās, ka šīs juridiskās personas neeksistē vai arī to pārstāvjiem nav juridisko personu pilnvarojuma parakstīt šo Līgumu, bet pašas juridiskās personas neatzīst ar Līgumu uzņemtās saistības, uzskatāms, ka pārstāvji rīkojušies kā fiziskas personas, kas uzņemas visas attiecīgajam līguma dalībniekiem šajā Līgumā noteiktās saistības un atbild par to izpildi ar visu savu mantu.
9.7. Pušu pārstāvji apliecina, ka viņiem ir saprotams šī Līguma saturs un nozīme un viņi Līgumu atzīst par pareizu un abpusēji izdevīgu. Līguma lietotajiem jēdzieniem un formulējumiem Puses piekrīt un apliecina, ka Līgums sagatavots pareizi – vadoties no Pušu sniegtās informācijas, kuru Puses uzskata par pietiekamu un vispusīgi izklāstītu šajā Līgumā.
9.8. Visi paziņojumi un uzaicinājumi ir jānosūta uz juridisko adresi (Līguma 10.punkts), ierakstītās vēstulēs vai iesniedzot tās personīgi. Informācija par pārstāvja nomaiņu jānosūta uz e-pastu.
9.9. Mainot juridiskās adreses vai bankas rekvizītus, Pusei par notikušajām izmaiņām otrai Pusei ir jāpaziņo 5 (piecu) darba dienu laikā. Pretējā gadījumā vainīgā Puse pilnībā atlīdzina otrai Pusei nodarītos vai tādējādi radušos zaudējumus.
9.10. Visa no Līguma izrietošā korespondence ir noformējama rakstveidā un nosūtāma adresātam parakstīta ar drošu elektronisko parakstu uz oficiālo e-pastu vai uz Līgumā norādīto korespondences adresi ierakstītas vēstules veidā, ar kurjeru vai nododama personīgi pret parakstu. Pa pastu nosūtītās vēstules tiks uzskatītas par saņemtām septītajā dienā pēc to nodošanas pastā.
9.11. Puses apliecina, ka viņiem ir saprotams šī Līguma saturs un nozīme un viņi Līgumu atzīst par pareizu un abpusēji izdevīgu. Līguma lietotajiem jēdzieniem un formulējumiem Puses piekrīt un apliecina, ka Līgums sastādīts pareizi – vadoties no Pušu sniegtās informācijas, kuru Puses uzskata par pietiekamu un vispusīgi izklāstītu šajā Līgumā.
9.12. Līgums ar tā 2.pielikumiem ir sagatavots uz __ (   ) lapām, latviešu valodā un tā parakstīšanas datums ir pēdējā pievienotā droša elektroniskā paraksta un tā laika zīmoga datums.

10. [bookmark: _Ref487535678]Pušu rekvizīti un paraksti
	Pasūtītājs:
	
	Izpildītājs:
	

	Neatliekamās medicīniskās
palīdzības dienests
	______________

	Reģ. Nr.: 90009029104
Adrese: Laktas iela 8, 
Rīga, LV-1013
Valsts kase, 
Kods: TRELLV22
Konta Nr.: LV86TREL2290649007000
E-pasts: nmpd@nmpd.gov.lv
Tālr. Nr.: +371 67337000
	Reģ. Nr.: 
Adrese: 
Banka:	
Kods:  
Konta Nr.: 
E-pasts: 
Tālr. Nr.: 

	

	


	Direktore
	        (paraksts*)
	L.Cipule
	Amats            
	(paraksts*)      
	V.Uzvārds

	
	





7.pielikums
pie atklāta konkursa “Par tiesībām 
veikt transportlīdzekļu tehniskās apkopes
un remontdarbu pakalpojumus” Nolikuma

DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU*

1.pielikums
pie līguma Par tiesībām veikt transportlīdzekļu 
apkopes un remondarbu pakalpojumu”

TEHNISKAIS PIEDĀVĀJUMS


2.pielikums
pie līguma Par tiesībām veikt transportlīdzekļu 
apkopes un remondarbu pakalpojumu”

FINANŠU PIEDĀVĀJUMS
